ddrg/super_eurlex huggingface dataset:
Kommissionens direktiv 2004/55/EF

af 20. april 2004

om ændring af Rådets direktiv 66/401/EØF om handel med frø af foderplanter

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF af 14. juni 1966 om handel med frø af foderplanter(1), særlig artikel 2, stk. 1a, og artikel 21a, og

ud fra følgende betragtninger:

(1) Direktiv 66/401/EØF indeholder en liste over de slægter og arter af planter, der betragtes som foderplanter i direktivets forstand. Listen omfatter hybrider, der er resultatet af en krydsning af engsvingel (Festuca pratensis Hudson) med italiensk rajgræs (Lolium multiflorum Lam.).

(2) Anvendelsesområdet for direktiv 66/401/EØF bør udvides til at omfatte krydsninger mellem Festuca spp. og Lolium spp.

(3) Inden for rammerne af de betingelser, frøene skal opfylde, fastsættes der i ovennævnte direktiv krav vedrørende mindste spireevne ( % af de rene frø) for frø af hestebønne (Vicia faba L.).

(4) Den spireevne, der i øjeblikket opnås i EF for frø af hestebønne (Vicia faba L.), ligger under minimumskravet i henhold til direktiv 66/401/EØF.

(5) Direktiv 66/401/EØF bør derfor ændres i overensstemmelse hermed.

(6) De i dette direktiv fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

UDSTEDT FØLGENDE DIREKTIV:

Artikel 1

I direktiv 66/401/EØF foretages følgende ændringer:

1) I artikel 2, stk. 1, punkt A, litra a), ændres

">TABELPOSITION>"

til

">TABELPOSITION>"

2) I bilag II og IV foretages følgende ændringer:

a) I afsnittet vedrørende Vicia faba i spalte 2 i tabellen i afsnit I, stk. 2, punkt A, i bilag II ændres tallet "85" til "80".

b) I bilag IV, afsnit A, stk. I, litra a), nr. 4, og litra c), nr. 4, tilføjes følgende:

"For x Festulolium anføres navnene på arterne inden for slægten Festuca og Lolium."

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. september 2004. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.

Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.

Artikel 3

Dette direktiv er rettet til medlemsstaterne.

Udfærdiget i Bruxelles, den 20. april 2004.

På Kommissionens vegne

David Byrne

Medlem af Kommissionen

(1) EFT 125 af 11.7.1966, s. 2298/66. Senest ændret ved direktiv 2003/61/EF (EUT L 165 af 3.7.2003, s. 23).
(2)

Den Europæiske Fødevaresikkerhedsautoritet (Ekspertpanelet for Tilsætningsstoffer og Produkter eller Stoffer, der Anvendes i Foder) afgav den 7. juni 2004 udtalelse om anvendelsen af dette produkt i foderstoffer, hvori den konkluderede, at anvendelsen af Candida guilliermondii dyrket på et substrat af vegetabilsk oprindelse (sukkerrørsmelasse) ikke udgør nogen risiko for menneskers eller dyrs sundhed eller for miljøet.
(4)

Skønt ændringerne af plantebeskyttelseskonventionen fra 1997 endnu ikke er trådt i kraft, tillod resolution 12/97 vedtaget på FAO-konferencens 29. møde, at de ændrede certifikater anvendes som et alternativ og på frivillig basis blandt de af konventionens kontraherende parter, der ønsker at anvende dem. Det viste sig, at mange af konventionens kontraherende parter allerede anvender certifikater, der er baseret på de modeller, som er anført i konventionens bilag som ændret i 1997.
DA Den Europæiske Unions Tidende L 68/39

ADDENDUM

til Europa-Parlamentets og Rådets direktiv 2005/84/EF af 14. december 2005 om 22. ændring af Rådets direktiv 76/769/EØF om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (phthalater i legetøj og småbørnsartikler)

(Den Europæiske Unions Tidende L 344 af 27. december 2005)

Følgende erklæringer tilføjes:

1. Erklæring fra Kommissionen om udarbejdelse af en vejledning

Så snart direktivet om begrænsning af markedsføring og anvendelse af phthalater i legetøj og småbørnsartikler (22. ændring af Rådets direktiv 76/769/EØF om begrænsning af markedsføring og anvendelse af visse farlige stoffer og præparater) er blevet vedtaget, vil Kommissionen på grundlag af høringer af medlemsstaternes eksperter med ansvar for forvaltning af direktiv 76/769/EØF og de berørte parter udarbejde en vejledning med henblik på at lette gennemførelsen af direktivet. Vejledningen vil navnlig vedrøre bestemmelserne om begrænsning af visse stoffer i legetøj og småbørnsartikler til børn under tre år, hvis de tilhører kategorien af genstande, »som kan puttes i munden af dem«, der er beskrevet i bilaget til direktivet.

I forbindelse med dette arbejde vil aspekter vedrørende »tilgængeligt« blødgjort materiale og legetøj, »som holdes i hånden«, blive undersøgt.

2. Erklæring om duftstoffer

Kommissionen bekræfter, at den har til hensigt at behandle spørgsmålet om duftstoffer i legetøj i forbindelse med revisionen af Rådets direktiv 88/378/EØF om sikkerhedskrav til legetøj. Herved vil det blive muligt at bestemme, hvad der menes med duftstoffer, overveje hensigtsmæssige forholdsregler i forbindelse med identificerede risici og sikre sammenhæng med andre bestemmelser i nævnte direktiv.
(10)

Med hensyn til sandsynligheden for allergiske reaktioner er der ikke observeret sådanne reaktioner som følge af arbejde med stoffet i landbruget. Der er følgelig ingen grund til at antage, at der skulle være nogen alvorlig risiko for sådanne reaktioner. Risikoen for allergiske reaktioner kan dog ikke helt udelukkes. Dette spørgsmål bør ikke være til hinder for, at det pågældende stof optages i bilag I til direktiv 91/414/EØF; i stedet kunne potentielle problemer imødegås, derved at medlemsstaterne iværksætter et overvågningsprogram i forbindelse med godkendelsen af plantebeskyttelsesmidler, der indeholder Ampelomyces quisqualis.
2)

Punkt 3.4 ændres til: »3.4. Vurdering af den analytiske korrekthed, genfindelsesberegninger og indberetning af resultater Når det er muligt, foretages en vurdering af analysernes korrekthed ved at inddrage relevante certificerede referencematerialer i analysen. Analyseresultatet skal oplyses, korrigeret eller ikke korrigeret for genfinding. Rapporteringsmetode og genfindelsesprocent skal angives. Laboranten bør tage hensyn til »European Commission Report on the relationship between analytical results, the measurement of uncertainty, recovery factors and the provisions in EU food legislation« (1). Analyseresultatet skal indberettes som x +/– U, hvor x er analyseresultatet og U er måleusikkerheden. HENVISNINGER (1) European Commission Report on the relationship between analytical results, the measurement of uncertainty, recovery factors and the provisions in EU food legislation, 2004 (http://europa.eu.int/comm/food/food/chemicalsafety/contaminants/sampling_en.htm).«
(3)

Målet for dette direktiv, nemlig harmoniseringen af de nationale mål for genanvendelse og nyttiggørelse af emballageaffald, kan ikke i tilstrækkelig grad opfyldes af medlemsstaterne og kan derfor på grund af den påtænkte handlings omfang bedre gennemføres på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går dette direktiv ikke ud over, hvad der er nødvendigt for at nå dette mål.
(6)

Af de forskellige undersøgelser fremgår det, at plantebeskyttelsesmidler, der indeholder de pågældende aktive stoffer, generelt kan forventes at opfylde kravene i artikel 5, stk. 1, litra a) og b), og artikel 5, stk. 3, i direktiv 91/414/EØF, navnlig med hensyn til de anvendelsesformål, der blev undersøgt og beskrevet i Kommissionens reviderede vurderingsrapport. Etoxazol og tepraloxydim bør derfor optages i bilag I for at sikre, at godkendelse af plantebeskyttelsesmidler, der indeholder disse aktive stoffer, kan finde sted i alle medlemsstater i overensstemmelse med nævnte direktiv.
(6)

I overensstemmelse med proportionalitetsprincippet er det for at virkeliggøre det grundlæggende mål, nemlig at sikre fri bevægelighed for keramiske genstande bestemt til kontakt med fødevarer, nødvendigt og hensigtsmæssigt at fastsætte bestemmelser om korrekt anvendelse af direktiv 84/500/EØF. Nærværende direktiv går ikke ud over, hvad der er nødvendigt for at nå disse mål, jf. traktatens artikel 5, stk. 3.
2)

I tillæg 5 til bilag I tilføjes følgende i listen over kendingsnumre i punkt 1.1: »»8 for Tjekkiet«, »29 for Estland«, »49 for Cypern«, »32 for Letland«, »36 for Litauen«, »7 for Ungarn«, »50 for Malta«, »20 for Polen«, »26 for Slovenien«, »27 for Slovakiet«.«.
(3)

For at sikre overensstemmelse inden for fællesskabslovgivningen bør artikel 4 i direktiv 87/328/EØF tilpasses til det udvidede anvendelsesområde og de nyligt indførte definitioner i direktiv 88/407/EØF. Det er i den forbindelse hensigtsmæssigt at tilpasse direktiv 87/328/EØF til resten af lovgivningen om racerent avlskvæg for så vidt angår æg og embryoner —
4)

Artikel 4 ændres som følger: a) I stk. 2 tilføjes følgende litra c), d) og e): »c) i trin III A — efter den 31. december 2005 for motorer af kategori H, I og K (effektområde som defineret i artikel 9, stk. 3a, i direktiv 97/68/EF) — efter den 31. december 2006 for motorer af kategori J (effektområde som defineret i artikel 9, stk. 3a, i direktiv 97/68/EF) d) i trin III B — efter den 31. december 2009 for motorer af kategori L (effektområde som defineret i artikel 9, stk. 3c, i direktiv 97/68/EF) — efter den 31. december 2010 for motorer af kategori M og N (effektområde som defineret i artikel 9, stk. 3c, i direktiv 97/68/EF) — efter den 31. december 2011 for motorer af kategori P (effektområde som defineret i artikel 9, stk. 3c, i direktiv 97/68/EF) e) i trin IV — efter den 31. december 2012 for motorer af kategori Q (effektområde som defineret i artikel 9, stk. 3d, i direktiv 97/68/EF) — efter den 30. september 2013 for motorer af kategori R (effektområde som defineret i artikel 9, stk. 3d, i direktiv 97/68/EF).« b) I stk. 3 tilføjes følgende led: »— efter den 31. december 2005 for motorer af kategori H — efter den 31. december 2006 for motorer af kategori I — efter den 31. december 2006 for motorer af kategori K — efter den 31. december 2007 for motorer af kategori J — efter den 31. december 2010 for motorer af kategori L — efter den 31. december 2011 for motorer af kategori M — efter den 31. december 2011 for motorer af kategori N — efter den 31. december 2012 for motorer af kategori P — efter den 31. december 2013 for motorer af kategori Q — efter den 30. september 2014 for motorer af kategori R.« c) Stk. 5 erstattes af følgende stykke: »5. For så vidt angår motorer af kategori A til G kan medlemsstaterne udsætte de i stk. 3 angivne datoer i to år for motorer, der er produceret forud for den nævnte dato. De kan tillade andre undtagelser i henhold til de betingelser, der er omhandlet i artikel 10 i direktiv 97/68/EF.« d) Følgende stk. 6, 7 og 8 tilføjes: »6. For motorer af kategori H til R udsættes de i stk. 3 angivne datoer i to år for motorer, der er produceret forud for den nævnte dato. 7. For så vidt angår motortyper og motorfamilier, som forud for de i denne artikels stk. 3 fastlagte tidspunkter opfylder de grænseværdier, der er angivet i tabellen i punkt 4.1.2.4, 4.1.2.5 og 4.1.2.6 i bilag I til direktiv 97/68/EF, skal medlemsstaterne tillade særlig mærkning for at angive, at det pågældende udstyr overholder de krævede grænseværdier forud for de fastlagte datoer. 8. I henhold til den procedure, der er henvist til i artikel 20, stk. 2, i direktiv 2003/37/EF, tilpasser Kommissionen grænseværdierne og datoerne for trin III B og IV til de grænseværdier og datoer, der fastsættes efter den revisionsprocedure, der er omhandlet i artikel 2, litra b), i direktiv 2004/26/EF, med henblik på behovene i forbindelse med landbrugs- og skovbrugstraktorer, navnlig traktorer i klasse T2, T4.1 og C2.«
(3)

Artikel 9, stk. 2, i direktiv 70/156/EØF, som ændret ved direktiv 92/53/EØF (3), åbner mulighed for at sikre ækvivalensen mellem særdirektiverne og de dertil svarende regulativer fra De Forenede Nationers Økonomiske Kommission for Europa (UN-ECE). Det er således nødvendigt at bringe de tekniske krav til røgtæthedsmåleapparatets lyskilde, der anvendes ved forureningsprøver af udstødningsgas, i overensstemmelse med UN-ECE's regulativ nr. 24 og internationale standarder. Det er ligeledes hensigtsmæssigt at bringe det brændstof, der anvendes til måling af forureningen af udstødningsgas, i overensstemmelse med det brændstof, som er tilladt ved måling af emissioner, som anført i Rådets direktiv 88/77/EØF (4).
2)

Efter reglement V/2 indsættes følgende tekst: »Reglement V/3 Obligatoriske minimumskrav til uddannelse og kvalifikationer for skibsførere, officerer, menige og andet personale på andre passagerskibe end ro-ro-passagerskibe 1) Dette reglement gælder for skibsførere, officerer, menige og andet personale om bord på andre passagerskibe end ro-ro-passagerskibe i udenrigsfart. Myndighederne fastsætter, hvorvidt disse krav gælder for personale på passagerskibe i indenrigsfart. 2) Søfarende skal, før de tildeles hverv om bord på passagerskibe, have gennemført den i punkt 4 til 8 krævede uddannelse i henhold til deres stilling, pligter og ansvar. 3) Søfarende, som skal gennemgå den obligatoriske uddannelse i henhold til punkt 4, 7 og 8, skal mindst hver femte år gennemgå relevante genopfriskningskurser eller kunne fremlægge bevis for at have opnået det krævede kvalifikationsniveau inden for de foregående fem år. 4) Personel, som på mønstringsrullen er udpeget til at assistere passagerer i nødsituationer om bord på passagerskibe, skal have fuldført uddannelse i »crowd management« som specificeret i afsnit A-V/3, stk. 1, i STCW-koden. 5) Skibsførere, officerer og andet personale, som er tildelt specifikke opgaver og ansvar om bord på passagerskibe, skal have gennemført orienteringsuddannelse som specificeret i afsnit A-V/3, stk. 2, i STCW-koden. 6) Personale, som direkte betjener passagerer i passagerområderne om bord på passagerskibe, skal have gennemført sikkerhedsuddannelse som specificeret i afsnit A-V/3, stk. 3, i STCW-koden. 7) Skibsførere, overstyrmænd og alle, der har umiddelbart ansvar for indskibning og udskibning af passagerer, skal have gennemført godkendt uddannelse i passagersikkerhed som specificeret i afsnit A-V/3, stk. 4, i STCW-koden. 8) Skibsførere, overstyrmænd, maskinchefer, førstemaskinmestre og enhver person, der har ansvaret for passagernes sikkerhed i nødsituationer om bord på passagerskibe, skal have gennemført godkendt uddannelse i krisestyring (»crisis management«) og menneskelig adfærd som specificeret i afsnit A-V/3, stk. 5, i STCW-koden. 9) Myndighederne skal sikre, at alle, der gennemfører uddannelsen, og som er kvalificeret i henhold til bestemmelserne i dette reglement, modtager skriftligt bevis derfor.«
(3)

Den tekniske udvikling inden for sektoren for dækfremstilling går meget stærkt. På grund af den store efterspørgsel fra kunder og bilindustrien bliver produktionsprocesserne for dæk hurtigere, og udvalget af dæktyper vokser konstant. Situationen forventes at blive endnu mere kritisk i fremtiden, fordi det er nødvendigt med meget dyre eller specielle prøvningsanlæg samt ekspertise. For straks at kunne indføre de nyudviklede produkter på markedet er det absolut nødvendigt med et tilstrækkeligt antal prøvningsanlæg, som kan anvendes fleksibelt.
a)

Punkt 4.3, 4.4 og 4.5 affattes således: »4.3. Generel oversigt over prøveudtagningsprocedurerne for korn, tørrede druer og ristet kaffe TABEL 1 Opdeling af partier i delpartier afhængigt af produktet og partiets vægt Vare Partiets vægt (tons) Delpartiernes vægt eller antal Antal enkeltprøver Den samlede prøves vægt (kg) Korn og kornprodukter ≥ 1 500 500 tons 100 10 > 300 og < 1 500 3 delpartier 100 10 ≥ 50 og ≤ 300 100 tons 100 10 < 50 — 3-100 (1) 1-10 Tørrede druer (korender, rosiner og sultanas) ≥ 15 15-30 tons 100 10 < 15 — 10-100 (2) 1-10 Ristede kaffebønner, malet, ristet kaffe og pulverkaffe ≥ 15 15-30 tons 100 10 < 15 — 10-100 (2) 1-10 4.4. Prøveudtagningsprocedure for korn og kornprodukter (partier ≥ 50 tons) samt for ristede kaffebønner, malet, ristet kaffe, pulverkaffe og tørrede druer (partier ≥ 15 tons) — Hvis delpartiet kan udskilles fysisk, skal hvert parti opdeles i delpartier efter tabel 1. Et parti kan ikke altid opdeles i delpartier af nøjagtigt den vægt, der er angivet i tabellen, og der accepteres udsving i delpartiernes vægt i forhold til disse vægtangivelser på op til 20 %. — Udtagningen af prøver skal ske separat for hvert delparti. — Antal enkeltprøver: 100. — Den samlede prøves vægt = 10 kg. — Hvis det ikke er muligt at anvende den ovenfor beskrevne prøveudtagningsmetode på grund af de kommercielle følger af en beskadigelse af partiet (som skyldes emballeringsformer, transportmiddel osv.), kan der anvendes en alternativ prøveudtagningsmetode, under forudsætning af at denne er så repræsentativ som muligt og beskrives og dokumenteres fuldt ud. 4.5. Bestemmelser vedrørende udtagning af prøver af korn og kornprodukter (partier < 50 tons) samt for ristede kaffebønner, malet, ristet kaffe, pulverkaffe og tørrede druer (partier < 15 tons) For partier af korn på under 50 tons samt for partier af ristede kaffebønner, malet, ristet kaffe, pulverkaffe eller tørrede druer på under 15 tons anvendes der en prøveudtagningsplan, der afhængigt af partiets vægt omfatter 10 til 100 enkeltprøver, således at den samlede prøve vejer 1 til 10 kg. Når der er tale om meget små partier (≤ 0,5 tons) af korn eller kornprodukter, kan antallet af enkeltprøver reduceres, men den samlede prøve, der består af alle enkeltprøverne, skal også i dette tilfælde veje mindst 1 kg. Tallene i følgende tabel kan anvendes til at afgøre, hvor mange enkeltprøver der skal tages. TABEL 2 Antal enkeltprøver, som skal tages, afhængigt af vægten af partiet af korn eller kornprodukter Partiets vægt (tons) Antal enkeltprøver ≤ 0,05 3 > 0,05-≤ 0,5 5 > 0,5-≤ 1 10 > 1-≤ 3 20 > 3-≤ 10 40 > 10-≤ 20 60 > 20-≤ 50 100

TABEL 3 Antal enkeltprøver, som skal tages, afhængigt af vægten af partiet af ristede kaffebønner, malet, ristet kaffe, pulverkaffe eller tørrede druer Partiets vægt (tons) Antal enkeltprøver ≤ 0,1 10 > 0,1-≤ 0,2 15 > 0,2-≤ 0,5 20 > 0,5-≤ 1,0 30 > 1,0-≤ 2,0 40 > 2,0-≤ 5,0 60 > 5,0-≤ 10,0 80 > 10,0-≤ 15,0 100«
(2)

Den Videnskabelige Komité for Kosmetiske Produkter og Andre Forbrugsvarer end Levnedsmidler er af den opfattelse, at det ikke er til fare for menneskers sundhed at anvende 2-[4-(diethylamino)-2-hydroxybenzoyl]-benzoesyre hexylester i en koncentration på højst 10 % i solcreme, alene eller i kombination med andre UV-filtre. Derfor bør 2-[4-(diethylamino)-2-hydroxybenzoyl]-benzoesyre hexylester indføres som løbenummer 28 i del 1 i bilag VII til direktiv 76/768/EØF.
»3.

For så vidt angår uønskede stoffer som omhandlet i direktiv 2002/32/EF, herunder dioxin og dioxinlignende PCB, anses et produkt til foderbrug for ikke at overholde det fastsatte maksimumsindhold, hvis analyseresultatet skønnes at overstige maksimumsindholdet under hensyntagen til den ekspanderede måleusikkerhed og korrektion for genfinding. Den analyserede koncentration korrigeret for genfinding og den ekspanderede måleusikkerhed anvendes til at vurdere, om maksimumsindholdet overholdes. Dette gælder kun i tilfælde, hvor analysemetoden tillader vurdering af måleusikkerheden og korrektion for genfinding (hvilket f.eks. ikke er tilfældet ved mikroskopering). Analyseresultatet skal indberettes som følger (hvis den anvendte analysemetode tillader vurdering af måleusikkerhed og genfindingsprocent): a) korrigeret eller ikke korrigeret for genfinding med angivelse af indberetningsmetode og genfindingsprocent b) som »x +/- U«, hvor x er analyseresultatet og U er den ekspanderede måleusikkerhed, idet der anvendes en dækningsfaktor på 2, hvilket giver et konfidensniveau på ca. 95 %.«
(8)

Komitéen blev på baggrund af forekomsten af metabolitten IPSN i jord og vand anmodet om at udtale sig om betydningen af denne metabolit. Komitéen konkluderede i sin udtalelse, at forekomsten af IPSN i grundvandet ikke er forbundet med nogen væsentlig sundhedsrisiko, og at risikoen i forhold til mikroorganismer i jorden, hvirvelløse vanddyr og fisk samt den akutte risiko i forhold til regnorme er behandlet tilstrækkeligt tilbundsgående. Komitéen konkluderede ligeledes, at der på grundlag af de foretagne skøn over den værst tænkelige eksponering er behov for supplerende oplysninger med henblik på en vurdering af visse andre IPSN-relaterede risici. Endelig konkluderede komitéen, at der ikke er gennemført en tilbundsgående vurdering af risikoen for miljøet og den toksikologiske risiko for menneskers sundhed ved moderstoffet og/eller andre metabolitter end ISPN, som i visse undersøgelser dannedes i mængder, der er sammenlignelige med IPSN-niveauerne, hvorfor disse risici bør behandles i forbindelse med den videre evaluering.
(8)

Uden at det berører de forpligtelser, der i henhold til direktiv 91/414/EØF følger af, at et aktivt stof optages i bilag I, bør medlemsstaterne have en frist på seks måneder efter optagelsen til at tage eksisterende godkendelser af plantebeskyttelsesmidler, der indeholder chlorpyrifos, chlorpyrifos-methyl, mancozeb, maneb eller metiram, op til fornyet overvejelse for at sikre, at kravene i direktiv 91/414/EØF, navnlig i artikel 13, og de relevante betingelser i bilag I er opfyldt. Medlemsstaterne bør, alt efter hvad der er relevant, ændre, erstatte eller tilbagekalde eksisterende godkendelser i henhold til direktiv 91/414/EØF. Uanset ovenstående frist bør der afsættes en længere periode til indgivelse og vurdering af det fuldstændige dossier, jf. bilag III, for hvert plantebeskyttelsesmiddel og for hvert enkelt påtænkt anvendelsesformål i overensstemmelse med de ensartede principper i direktiv 91/414/EØF.
(1)

Med direktiv 2003/37/EF blev der indført krav om montering af sikkerhedsseleforankringer for at opnå typegodkendelse af landbrugs- og skovbrugskøretøjer i overensstemmelse med Rådets direktiv 76/115/EØF af 18. december 1975 om tilnærmelse af medlemsstaternes lovgivning om sikkerhedsselers forankring i motordrevne køretøjer (4). Da direktiv 76/115/EØF vedrører typegodkendelse af forskellige klasser af andre køretøjer end landbrugskøretøjer, er det nødvendigt nærmere at fastlægge, hvilke af direktivets krav der skal være gældende for visse landbrugs- eller skovbrugstraktorer.
(3)

I sin beslutning af 18. februar 1986 om fælles foranstaltninger til nedsættelse af antallet af færdselsulykker som led i Fællesskabets program for færdselssikkerhedsåret (3) understregede Europa-Parlamentet behovet for at gøre anvendelse af sikkerhedsseler obligatorisk for alle passagerer, herunder børn, undtagen i køretøjer inden for offentlig transport. Der skal derfor skelnes mellem busser til offentlig transport og andre køretøjer med hensyn til obligatorisk montering af sikkerhedsseler og/eller fastholdelsesanordninger.
(1)

I sine konklusioner af 5. juni 2003 om forbedring af EF-søtransportens image og tiltrækning af unge til søfartserhvervet påpegede Rådet behovet for at fremme den faglige mobilitet for søfarende i Den Europæiske Union og lagde særlig vægt på, at der indføres procedurer for anerkendelse af søfarendes sønæringsbeviser, og at det samtidig sikres, at bestemmelserne i Den Internationale Søfartsorganisations (IMO) konvention om uddannelse af søfarende, om sønæring og om vagthold af 1978 (STCW-konventionen), i den gældende affattelse, overholdes.